Document ID: 32007D0132

NEUVOSTON PÄÄTÖS,
tehty 30 päivänä tammikuuta 2007,
luvan antamisesta Tanskan kuningaskunnalle ja Ruotsin kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 17 artiklasta poikkeavaa toimenpidettä tehdyn päätöksen 2000/91/EY voimassaolon jatkamisesta
(2007/132/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan 1 kohdan,
ottaa huomioon komission ehdotuksen,
sekä katsoo seuraavaa:
(1)
Tanska ja Ruotsi ovat pyytäneet komission pääsihteeristön 22 päivänä maaliskuuta 2006 vastaanotetuiksi kirjaamissa kirjeissä lupaa jatkaa luvan antamisesta Tanskan kuningaskunnalle ja Ruotsin kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 17 artiklasta poikkeavaa toimenpidettä 24 päivänä tammikuuta 2000 tehdyllä neuvoston päätöksellä 2000/91/EY (2) niille myönnetyn poikkeuksen voimassaoloa.
(2)
Komissio antoi jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY (3) 27 artiklan 2 kohdan mukaisesti Tanskan ja Ruotsin esittämät pyynnöt tiedoksi muille jäsenvaltioille 4 päivänä lokakuuta 2006 päivätyllä kirjeellä. Komissio ilmoitti Tanskalle ja Ruotsille 5 päivänä lokakuuta 2006 päivätyllä kirjeellä, että sillä oli kaikki pyynnön arviointia varten tarpeellisina pitämänsä tiedot.
(3)
Nämä hakemukset koskevat Juutinraumassa sijaitsevan Tanskan ja Ruotsin välisen kiinteän yhteyden käyttömaksuista suoritettavan arvonlisäveron, jäljempänä ’alv’, palautusta. Kiinteän omaisuuden toimituspaikkaa koskevien alv-sääntöjen mukaan osa Juutinraumassa sijaitsevan kiinteän yhteyden käyttömaksuista suoritettavasta alv:stä on maksettava Tanskaan ja osa Ruotsiin.
(4)
Poiketen siitä, mitä direktiivin 77/388/ETY 17 artiklassa, sellaisena kuin se on mainitun direktiivin 28 f artiklassa, säädetään verovelvollisen velvollisuudesta käyttää alv:n vähennys- tai palautusoikeuttaan siinä jäsenvaltiossa, jossa se on maksettu, Ruotsille ja Tanskalle annettiin 31 päivään joulukuuta 2006 saakka lupa ottaa käyttöön erityistoimenpide, jonka mukaisesti verovelvolliset voivat hakea koko alv-palautuksen jommastakummasta valtiosta.
(5)
Koska komission tekemän ehdotuksen, joka koskee direktiivin 77/388/ETY muuttamista, siltä osin kuin on kyse oikeutta vähentää alv direktiivin 77/388/ETY 17 artiklan 6 kohdan ensimmäisen alakohdan nojalla, annettavaa neuvoston direktiiviä, perusteella ei ole voitu antaa sääntöjä, ja koska päätöksellä 2000/91/EY myönnetyn luvan myöntämisen perusteena olleet tosiasiat ja oikeudellinen tilanne eivät ole muuttuneet, luvan voimassaoloa olisi jatkettava uudeksi kaudeksi.
(6)
Direktiivi 77/388/ETY on laadittu uudelleen ja kumottu direktiivillä 2006/112/EY. Viittauksia edelliseen on pidettävä viittauksina jälkimmäiseen.
(7)
Poikkeuksella ei ole kielteistä vaikutusta arvonlisäverosta kertyviin yhteisöjen omiin varoihin.
(8)
Ottaen huomioon asian kiireellisyys on ehdottoman tärkeää myöntää poikkeus Euroopan unionista tehtyyn sopimuksen ja Euroopan yhteisöjen perustamissopimusten liitteenä olevan kansanedustuslaitosten asemaa Euroopan unionissa koskevan pöytäkirjan I osan 3 kohdassa mainittuun kuuden viikon määräaikaan,
ON TEHNYT TÄMÄN PÄÄTÖKSEN:
1 artikla
Korvataan päätöksen 2000/91/EY 2 artikla seuraavasti:
”2 artikla
Tämän luvan voimassaolo päättyy 31 päivänä joulukuuta 2013.”
2 artikla
Tätä päätöstä sovelletaan 1 päivästä tammikuuta 2007.
3 artikla
Tämä päätös on osoitettu Tanskan kuningaskunnalle ja Ruotsin kuningaskunnalle.
Tehty Brysselissä 30 päivänä tammikuuta 2007.

Labels: 8
2
15
18